CELEX: 31991R0419
Language: el
Date: 1991-02-21 00:00:00
Title: Κανονισμός (ΕΟΚ) αριθ. 419/91 της Επιτροπής της 21ης Φεβρουαρίου 1991 για την τροποποίηση του κανονισμού (ΕΟΚ) αριθ. 3797/90 περί μέτρων διασφαλίσεως που εφαρμόζονται στις εισαγωγές ορισμένων κόκκινων φρούτων, καταγωγής Πολωνίας και Γιουγκοσλαβίας

Avis juridique important

|

31991R0419

Κανονισμός (ΕΟΚ) αριθ. 419/91 της Επιτροπής της 21ης Φεβρουαρίου 1991 για την τροποποίηση του κανονισμού (ΕΟΚ) αριθ. 3797/90 περί μέτρων διασφαλίσεως που εφαρμόζονται στις εισαγωγές ορισμένων κόκκινων φρούτων, καταγωγής Πολωνίας και Γιουγκοσλαβίας  

Επίσημη Εφημερίδα αριθ. L 049 της 22/02/1991 σ. 0023 - 0023

ΚΑΝΟΝΙΣΜΟΣ ( ΕΟΚ ) αριθ . 419/91 ΤΗΣ ΕΠΙΤΡΟΠΗΣ  της 21ης Φεβρουαρίου 1991  για την τροποποίηση του κανονισμού ( ΕΟΚ ) αριθ . 3797/90 περί μέτρων διασφαλίσεως που εφαρμόζεται στις εισαγωγές ορισμένων κόκκινων φρούτων καταγωγής Πολωνίας και Γιουγκοσλαβίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και  ιδίως το άρθρο 18 παράγραφος 2,  Εκτιμώντας :  ότι το άρθρο 1 παράγραφος 1 του κανονισμού ( ΕΟΚ ) αριθ . 3797/90 της Επιτροπής ( 3 ) καθόρισε ελάχιστη τιμή κατά την εισαγωγή για ορισμένα κατεψυγμένα κόκκινα φρούτα χωρίς προσθήκη ζάχαρης, κάνοντας διάκριση μεταξύ ολοκλήρων φρούτων και άλλων φρούτων - ότι  το άρθρο 1 παράγραφος 4 του κανονισμού αυτού καθορίζει τους όρους για την εφαρμογή της καθορισμένης τιμής για την κατηγορία "ολόκληρα φρούτα" και για την κατηγορία "άλλα "-  ότι, για να αποφευχθούν διάφορες εφαρμογές του μέτρου αυτού, πρέπει να προσδιοριστούν καλύτερα οι όροι με τους οποίους ορισμένα ολόκληρα φρούτα υπόκεινται στην τήρηση της ελάχιστης τιμής που καθορίστηκε για την κατηγορία "ολόκληρα φρούτα" και τα άλλα  ολόκληρα φρούτα δικαιούνται της χαμηλότερης ελάχιστης τιμής που ισχύει για την κατηγορία "άλλα",  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Η παράγραφος 4 του άρθρου 1 του κανονισμού ( ΕΟΚ ) αριθ . 3797/90 αντικαθίσταται από το ακόλουθο κείμενο :  "1 . Η τιμή που καθορίζεται για τα προϊόντα που αναφέρονται ανωτέρω ως "ολόκληρα φρούτα" εφαρμόζεται στα κατεψυγμένα ολόκληρα φρούτα "IQF" της κατηγορίας Ι ή extra ( φράουλες ) ή της κατηγορίας extra ( σμέουρα ). Εφαρμόζεται επίσης στα άλλα ολόκληρα φρούτα  που δεν συνοδεύονται, κατά τη θέση τους σε ελεύθερη κυκλοφορία στην Κοινότητα, από πιστοποιητικό το οποίο δεικνύει την ποιοτική κατηγορία, επικυρωμένο από πολωνικό ή γιουγκοσλαβικό οργανισμό ελέγχου ."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων,  Εφαρμόζεται από την 1η Ιανουαρίου 1991 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 201 της 31 . 7 . 1990, σ . 1 . ( 3 ) ΕΕ αριθ . L 365 της 28 . 12 . 1990, σ . 22 .